राजकुमार राव की फिल्म ‘स्त्री’ ने रिलीज के दिन ही सिनेमाघरों में बंपर ओपनिंग की. इससे पहले की तीन और फिल्मों ने बॉक्स ऑफिस पर कमाई के अच्छे आंकड़े पेश किए थे. ‘स्त्री’ ने साल 2018 की कई फिल्मों को पीछे छोड़ दिया है. श्रद्धा की फिल्म ने पहले ही सप्ताह में वो कर दिखाया है जो अब तक की रिलीज हुई फिल्में नहीं कर पाई हैं. ट्रेड एनालिस्ट तरण आदर्श ने इस फिल्म की कमाई से जुड़े आंकड़े पेश किए हैं. इस फिल्म ने रिलीज के पहले दिन यानि शुक्रवार को 6.83 करोड़ रुपए कमाए, शनिवार को 10.87 करोड़, रविवार को 14.57 करोड़, सोमवार को 9.70 करोड़ और मंगलवार को 6.37 करोड़. इस फिल्म की अब तक की कुल कमाई 48.34 करोड़ रुपए हो गई है, वो भी महज 5 दिनों के भीतर.